标题：杜审言诗集
杜审言传
杜审言，字必简，襄州襄阳人，晋征南将军预远裔。擢进士，为隰城尉，恃才高，以傲世见疾。苏味道为天官侍郎，审言集判，出谓人曰：味道必死。”人惊问故，答曰：“彼见吾判，且羞死。”又尝语人曰：“吾文章当得屈、宋作衙官，吾笔当得王羲之北面。”其矜诞类此。累迁洛阳丞，坐事贬吉州司户参军。司马周季重、司户郭若讷构其罪，系狱，将杀之。季重等酒酣，审言子并年十三，袖刃刺季重于座，左右杀并。季重将死，曰：“审言有孝子，吾不知，若讷故误我。”审言免官，还东都。苏(廷页)伤并孝烈，志其墓，刘允济祭以文。武后召审言，将用之，问曰：“卿喜否？”审言蹈舞谢，后令赋《欢喜诗》，叹重其文，授著作佐郎，迁膳部员外郎。神龙初，坐交通张易之，流峰州。入为国子监主簿、修文馆直学士，卒。大学士李峤等奏请加赠，诏赠著作郎。初，审言病甚，宋之问、武平一等省候何如，答曰“甚为造化小儿相苦，尚何言？然吾在，久压公等，今且死，固大慰，但恨不见替人”云。少与李峤、崔融、苏味道为文章四友，世号“崔李苏杜”。融之亡，审言为服缌云。审言生子闲，闲生甫。（《新唐书·杜审言传》） 　　
杜审言诗词
（共三十九题，四十三首）南海乱石山作涨海积稽天，群山高(上山下业)地。
相传称乱石，图典失其事。
悬危悉可惊，大小都不类。
乍将云岛极，还与星河次。
上耸忽如飞，下临仍欲坠。
朝暾赩丹紫，夜魄炯青翠。
穹崇雾雨蓄，幽隐灵仙閟。
万寻挂鹤巢，千丈垂猿臂。
昔去景风涉，今来姑洗至。
观此得咏歌，长时想精异。
送和西蕃使使出凤皇池，京师阳春晚。
圣朝尚边策，诏谕兵戈偃。
拜手明光殿，摇心上林苑。
种落逾青羌，关山度赤坂。
疆场及无事，雅歌而餐饭。
宁独锡和戎，更当封定远。蓬莱三殿侍宴奉敕咏终南山应制北斗挂城边，南山倚殿前。
云标金阙迥，树杪玉堂悬。
半岭通佳气，中峰绕瑞烟。
小臣持献寿，长此戴尧天。望春亭侍游应诏帝出明光殿，天临太液池。
尧樽随步辇，舜乐绕行麾。
万寿祯祥献，三春景物滋。
小臣同酌海，歌颂答无为。宿羽亭侍宴应制步辇千门出，离宫二月开。
风光新柳报，宴赏落花催。
碧水摇云阁，青山绕吹台。
圣情留晚兴，歌管送余杯。
云：一作空。岁夜安乐公主满月侍宴应制戚里生昌胤，天杯宴重臣。
画楼初满月，香殿早迎春。
睿作尧君宝，孙谋梁国珍。
明朝元会日，万寿乐章陈。
奉和七夕侍宴两仪殿应制
一年衔别怨，七夕始言归。
敛泪开星靥，微步动云衣。
天迥兔欲落，河旷鹊停飞。
那堪尽此夜，复往弄残机。大酺[永昌元年]圣后乘乾日，皇明御历辰。
紫宫初启坐，苍璧正临春。
雷雨垂膏泽，金钱赠下人。
诏酺欢赏遍，交泰睹惟新。赋得妾薄命草绿长门掩，苔青永巷幽。
宠移新爱夺，泪落故情留。
啼鸟惊残梦，飞花搅独愁。
自怜春色罢，团扇复迎秋。
掩：一作闭。和韦承庆过义阳公主山池五首其一
野兴城中发，朝英物外求。
情悬朱绂望，契动赤泉游。
海燕巢书阁，山鸡舞画楼。
雨余清晚夏，共坐北岩幽。
赤泉：一作赤松。
其二
径转危峰逼，桥回缺岸妨。
玉泉移酒味，石髓换粳香。
绾雾青丝弱，牵风紫蔓长。
犹言宴乐少，别向後池塘。
青丝：一作青条。宴乐：一作行乐。
其三
携琴绕碧沙，摇笔弄青霞。
杜若幽庭草，芙蓉曲沼花。
宴游成野客，形胜得山家。
往往留仙步，登攀日易斜。
其四
攒石当轩倚，悬泉度牖飞。
鹿麛冲妓席，鹤子曳童衣。
园果尝难遍，池莲摘未稀。
卷帘唯待月，应在醉中归。
冲妓席：一作衔妓席。
其五
赏玩期他日，高深爱此时。
池分八水背，峰作九山疑。
地静鱼偏逸，人闲鸟欲欺。
青溪留别兴，更与白云期。
池分：一作池为。和晋陵陆丞早春游望独有宦游人，偏惊物候新。
云霞出海曙，梅柳渡江春。
淑气催黄鸟，晴光转绿萍。
忽闻歌古调，归思欲沾巾。秋夜宴临津郑明府宅行止皆无地，招寻独有君。
酒中堪累月，身外即浮云。
露白宵钟彻，风清晓漏闻。
坐携余兴往，还似未离群。
露：一作霜。和康五庭芝望月有怀明月高秋迥，愁人独夜看。
暂将弓并曲，翻与扇俱团。
雾濯清辉苦，风飘素影寒。
罗衣一此鉴，顿使别离难。
雾：一作露。登襄阳城旅客三秋至，层城四望开。
楚山横地出，汉水接天回。
冠盖非新里，章华即旧台。
习池风景异，归路满尘埃。旅寓安南交趾殊风候，寒迟暖复催。
仲冬山果熟，正月野花开。
积雨生昏雾，轻霜下震雷。
故乡逾万里，客思倍从来。春日怀归心是伤归望，春归异往年。
河山鉴魏阙，桑梓忆秦川。
花杂芳园鸟，风和绿野烟。
更怀欢赏地，车马洛桥边。代张侍御伤美人二八泉扉掩，帷屏宠爱空。
泪痕消夜烛，愁绪乱春风。
巧笑人疑在，新妆曲未终。
应怜脂粉气，留著舞衣中。送高郎中北使北狄愿和亲，东京发使臣。
马衔边地雪，衣染异方尘。
岁月催行旅，恩荣变苦辛。
歌钟期重锡，拜手落花春。都尉山亭紫藤萦葛藟，绿刺罥蔷薇。
下钓看鱼跃，探巢畏鸟飞。
叶疏荷已晚，枝亚果新肥。
胜迹都无限，只应伴月归。夏日过郑七山斋共有樽中好，言寻谷口来。
薜萝山径入，荷芰水亭开。
日气含残雨，云阴送晚雷。
洛阳钟鼓至，车马系迟回。送崔融君王行出将，书记远从征。
祖帐连河阙，军麾动洛城。
旌旃朝朔气，笳吹夜边声。
坐觉烟尘扫，秋风古北平。
旌旃：一作旌旗。经行岚州北地春光晚，边城气候寒。
往来花不发，新旧雪仍残。
水作琴中听，山疑画里看。
自惊牵远役，艰险促征鞍。重九日宴江阴蟋蟀期归晚，茱萸节候新。
降霜青女月，送酒白衣人。
高兴要长寿，卑栖隔近臣。
龙沙即此地，旧俗坐为邻。除夜有怀故节当歌守，新年把烛迎。
冬氛恋虬箭，春色候鸡鸣。
兴尽闻壶覆，宵阑见斗横。
还将万亿寿，更谒九重城。晦日宴游日晦随蓂荚，春情著杏花。
解绅宜就水，张幕会连沙。
歌管风轻度，池台日半斜。
更看金谷骑，争向石崇家。七夕白露含明月，青霞断绛河。
天街七襄转，阁道二神过。
袨服锵环佩，香筵拂绮罗。
年年今夜尽，机杼别情多。守岁侍宴应制季冬除夜接新年，帝子王孙捧御筵。
宫阙星河低拂树，殿廷灯烛上熏天。
弹弦奏节梅风入，对局探钩柏酒传。
欲向正元歌万寿，暂留欢赏寄春前。大酺毗陵震泽九州通，士女欢娱万国同。
伐鼓撞钟惊海上，新妆袨照江东。
梅花落处疑残雪，柳叶开时任好风。
火德云官逢道泰，天长地久属年丰。
地久：一作日久。春日京中有怀今年游寓独游秦，愁思看春不当春。
上林苑里花徒发，细柳营前叶漫新。
公子南桥应尽兴，将军西第几留宾。
寄语洛城风日道，明年春色倍还人。
点评：《春日京中有怀》是作者早年的一首诗，抒发了他春日在长安怀念洛阳的情绪，同时也流露了怀才不遇的愤闷。作品的造语新异，气势豪迈，在初唐七言律诗中是佼佼者。纪昀曰：“起句警拔。入手即撇过一层，擒题乃紧，知此则无通套之病”。扈从出长安应制分野都畿列，时乘六御均。
京师旧西幸，洛道此东巡。
文物驱三统，声名走百神。
龙旗萦漏夕，凤辇拂钩陈。
抚迹地灵古，游情皇鉴新。
山追散马日，水忆钓鱼人。
禹食传中使，尧樽遍下臣。
省方称国阜，问道识风淳。
岁晚天行吉，年丰景从亲。
欢娱包历代，宇宙忽疑春。
拂钩陈：一作出钩陈。春日江津游望旅客摇边思，春江弄晚晴。
烟销垂柳弱，雾卷落花轻。
飞棹乘空下，回流向日平。
鸟啼移几处，蝶舞乱相迎。
忽叹人皆浊，堤防水至清。
谷王常不让，深可戒中盈。
常不让：意有不合，疑当作常为让。《和李大夫嗣真奉使存抚河东》之“江海宁为让”句或可为证。泛舟送郑卿入京帝坐蓬莱殿，恩追社稷臣。
长安遥向日，宗伯正乘春。
相宅开基地，倾都送别人。
行舟萦渌水，列戟满红尘。
酒助欢娱洽，风催景气新。
此时光乃命，谁为惜无津。度石门山石门千仞断，迸水落遥空。
道束悬崖半，桥欹绝涧中。
仰攀人屡息，直下骑才通。
泥拥奔蛇径，云埋伏兽丛。
星躔牛斗北，地脉象牙东。
开塞随行变，高深触望同。
江声连骤雨，日气抱残虹。
未改朱明律，先含白露风。
坚贞深不惮，险涩谅难穷。
有异登临赏，徒为造化功。赠崔融二十韵十年俱薄宦，万里各他方。
云天断书札，风土异炎凉。
太息幽兰紫，劳歌奇树黄。
日疑怀叔度，夜似忆真长。
北使从江表，东归在洛阳。
相逢慰畴昔，相对叙存亡。
草深穷巷毁，竹尽故园荒。
雅节君弥固，衰颜余自伤。
人事盈虚改，交游宠辱妨。
雀罗争去翟，鹤氅竞寻王。
思极欢娱至，朋情讵可忘。
琴樽横宴席，岩谷卧词场。
连骑追佳赏，城中及路旁。
三川宿雨霁，四月晚花芳。
复此开悬榻，宁唯入後堂。
兴酣鸲鹆舞，言洽凤凰翔。
高选俄迁职，严程已饬装。
抚躬衔道义，携手恋辉光。
玉振先推美，金铭旧所防。
勿嗟离别易，行役共时康。
竞寻王：一作更寻王。赠苏味道北地寒应苦，南庭戍未归。
边声乱羌笛，朔气卷戎衣。
雨雪关山暗，风霜草木稀。
胡兵战欲尽，汉卒尚重围。
云净妖星落，秋深塞马肥。
据鞍雄剑动，插笔羽书飞。
舆驾还京邑，朋游满帝畿。
方期来献凯，歌舞共春辉。
秋深：一作秋高。
四、五联《全唐诗》作：
胡兵战欲尽，虏骑猎犹肥。
雁塞何时入，龙城几度围。和李大夫嗣真奉使存抚河东六位乾坤动，三微历数迁。
讴歌移火德，图谶在金天。
子月开阶统，房星受命年。
祯符龙马出，宝箓凤凰传。
地即交风雨，都仍卜涧瀍。
明堂唯御极，清庙乃尊先。
不宰神功运，无为大象悬。
八荒平物土，四海接人烟。
已属群生泰，犹言至道偏。
玺书傍问俗，旌节近推贤。
秩比司空位，官临御史员。
雄词执刀笔，直谏罢楼船。
国有大臣器，朝加小会筵。
将行备礼乐，送别仰神仙。
城阙周京转，关河陕服连。
稍观汾水曲，俄指绛台前。
姑射聊长望，平阳遂宛然。
舜耕余草木，禹凿旧山川。
昔出诸侯上，无何霸业全。
中军归战敌，外府绝兵权。
隐隐帝乡远，瞻瞻肃命虔。
西河偃风俗，东壁挂星躔。
井邑枌榆社，陵园松柏田。
荣光晴掩代，佳气晓侵燕。
雨霈鸿私涤，风行睿旨宣。
茕嫠访疾苦，屠钓采贞坚。
人乐逢刑措，时康洽赏延。
赐逾秦氏级，恩倍汉家钱。
拥传咸翘首，称觞竞比肩。
拜迎弥道路，舞咏溢郊廛;。
杀气西衡白，穷阴北土玄。
飞霜遥渡海，残月迥临边。
缅邈朝廷问，周流朔塞旋。
兴来探马策，俊发抱龙泉。
学总八千卷，文倾三百篇。
澄清得使者，作颂有人焉。
莫以崇班阂，而云胜托捐。
伟材何磊落，陋质几翩翾。
江海宁为让，巴渝辄自牵。
一闻歌圣道，助曲荷陶甄。
平物土：一作凭物土。北土：一作北暝。
辄自牵：一作转自牵。赠苏绾书记知君书记本翩翩，为许从戎赴朔边。
红粉楼中应计日，燕支山下莫经年。渡湘江迟日园林悲昔游，今春花鸟作边愁。
独怜京国人南窜，不似湘江水北流。戏赠赵使君美人红粉青娥映楚云，桃花马上石榴裙。
罗敷独向东方去，谩学他家作使君。
附：宋之问《送别杜审言》
宋之问●送别杜审言
卧病人事绝，嗟君万里行。
河桥不相送，江树远含情。
别路追孙楚，维舟吊屈平。
可惜龙泉剑，流落在丰城。
杜审言和宋之问均是初唐诗人，又都致力于律诗的创作。他们在文学上志同道合，在政治上也有许多一致的地方。公元698年，杜审言坐事贬吉州（今江西吉安）司户参军，宋之问写此诗以赠。
这首诗情真意切，朴实自然，较之宋之问的某些应制诗，算是别具一格的了。诗的前四句通俗晓畅，选词用字，不事雕饰，抒发感慨，委婉深沉。首联直起直落，抒写自如。当时，作者卧病在家，社会交往甚少，自不免孤零寂寞之感；偏偏这时又传来了友人因贬谪而远行的消息，那更是惆怅倍增。“卧病人事绝，嗟君万里行”，正如实地反映了诗人作此诗时的处境和心情。“嗟”字用得好，自然而又蕴藉：一是惜别，因同知己离别而怅惘；二是伤怀，为故人被贬而感伤；三是慨叹，由友人被贬而感慨宦海沉浮，宠辱无常。这一“嗟”字，直贯篇末，渲染了一种悲凉沉重的气氛。有的本子误作“闻”字，则肤浅刻露，索然无味了。
别离固已难堪，如能举杯饯行，面诉衷曲，亦可稍慰离怀；但作者又因病不能相送，寂寞感伤之外，又增添一种遗憾之情。“河桥不相送”一语平平道来，作者的思想感情却曲折起伏，波澜叠出。第四句别开生面，写出了想象中的送别情景：友人去远了，送行者亦已纷纷离开，河桥景色，一如平常，唯有那江边垂柳，临风依依，惜别之情，似无穷尽，历时既久而难以逝去。这一笔表明作者身虽未去河桥，而其心已飞往江滨，形象而含蓄地写出了自己与友人的深厚情谊，使“送别”二字有了着落，与第三句对照起来看，又是一层波澜。律诗要求中间两联对仗，这首诗的第二联对偶虽不甚工致，但流走匀称，宛转如意，说明作者于此重在达意抒情，而不拘泥于形式上的刻意求工，这也体现了初期律诗创作中比较舒展自由的特色。
后四句接连用典。此诗用典，熨贴工稳，不伤晦涩，仍保持了全诗自然朴素的风格。第三联用的是孙楚和屈平的典故。孙楚，西晋文学家，名重一时，但“多所凌傲，缺乡曲之誉”，年四十始参镇东军事。屈平才华卓绝，遭谗被逐，流落沅湘，自沉汨罗而死。贾谊贬长沙王太傅时，途经湘水，感怀身世，曾作《吊屈原赋》。杜审言也是个“恃才謇傲”的人，而眼下面临的却是一种逆境，此番由洛阳流贬吉州，正好取道两湖，浪迹潇湘，沿途恰是前贤足迹所到之处，抚今思昔，能不感慨系之！“别路追孙楚，维舟吊屈平”，既暗点友人的贬谪，交代其行踪，更是以孙楚、屈原的身世遭遇，喻友人才学之高超，仕途之坎坷，以及世道之不平，寄托了作者对友人的同情和惋惜。
结尾仍用典。《晋书。张华传》：“斗牛之间，常有紫气。豫章雷焕曰：‘宝剑之气，上彻于天’。”